194 
volt kitűzve, s időközben ha az időjárás megengedi, Igló 
vidékén földtani kirándulásokat tenni. A társaság nagyobb 
része még ugyanazon nap Iglóra visszament. Én pedig 
Menersdorfer úrnak további maradásra való szives meg¬ 
hívását nagy köszönettel elfogadván, elhatároztam a 
zárülési napig Göllnitz vidékén némely kirándulást tenni. 
Augusztus 30-án az idő kedvező lévén, Menersdorfer úr 
szives vezetése mellett délelőtt megnéztem a Grellenseifen 
nevű völgyben lévő számos vasmühelyeket, melyekben 
évenként körülbelül 20,000 mázsa különféle vasárukat 
készítenek, még pedig ásót, kapát, fejszét, kivált pedig 
vaslánczokat. E völgyben csillámpala lép fel nagy elter¬ 
jedéssel. A Mária kohó átellenében Göllnitz ballpart- 
ján gabbró-féle kőzet fordul elő, melyben vékony vas- 
fényle-fekvetek vannak kiképződve. Délben táviratilag 
értesülvén, hogy másnap a gyűlés tagjai Dopsinára 
kirándulást tenni szándékoznak, még ugyanazon nap 
Iglóra menni határoztam, hogy szintén részt vehessek a 
kirándulásban. A vasúthoz való utazásom alkalmával Me¬ 
nersdorfer ur szives volt a Serpentin egy igen nevezetes 
lelhelyére vezetni. E Serpentin Jekelfalva vidékén lép 
fel Göllnitznek egy mellékvölgyében. A kőzet, mészkő és 
verespalák között tódult fel. Jekelfalva mellett, a Göllnitz 
balpartján egy szilárd Serpentiu-féle kőzet lép fel, 
melyben asbest nagy mennyiségben fordul élő, helyen¬ 
ként rövid idő alatt találtunk egy néhány hüvelyk vastag 
asbest-eret. 
Augusztus 31-kén kirándulást tettünk Dobsinára. 
Útközben megnéztük a Palzmann-féle vasgyárt, a Göll¬ 
nitz völgyében. 
Déltájban érkeztünk Zembergre, a hol Dobsina vá¬ 
rosa elöljárója és Dobay Vilmos a Herczeg-Kabaug-féle 
bányák igazgatója a legszivélyesebben fogadtak. Sárkány 
úr a zembergi bányák igazgatója bemutatta a dobsinai 
kobalt és nicklbányák föld- és bányászati viszonyait. A 
kobalt-nickltelérek gabbróban lépnek fel. Ezek közül a 
legfontosabbak: 1. a zembergi, 2. a maria tárnái, 3. a 
józsefi és 4. a wolfeni telér. Az érczek átlagosan 4—6 
font kobaltot és 12 —16 font nickelt tartalmaznak. A sze¬ 
gényebb érczek felolvasztatnak, s csak az igy nyert 
kobalt és nickelben gazdagabb termény hozatik keres¬ 
kedésbe. A telérek vastagsága nagyon ingadozó. Ebéd 
után, melyről Dobsina városa tisztelt polgársága volt 
szives gondoskodni, Dobay Vilmos úr vezetése mellett 
megnéztük a dobsinai nagyszerű vasbányákat, melyekben 
